สวัสดีค่ะช ต้องการจะสอบถามคุณว่าแม่คลอดก่อนกำหนดน้องมีภาวะลำไส้อุดตันตั้งแต่คลอดมายังไม่ได้ทานนมแม่เลยค่ะ คุณจะนัดแม่ไปคุยเรื่องจะผ่าลำไส้น้อง แต่น้องพึ่งคลอดได้2อาทิตย์น้ำหนักตัวตอนนี้แค่1200แม่สงสารและกังวลใจมากค่ะ จะมีความความเสี่ยงมากไหมค่ะถ้าผ่าตัด รบกวนแนะนำให้คำปรึกษาแม่ด้วยนะค่ะ ขอบพระค่ะ
สวัสดีค่ะ นัจนันท์ภาวะลำไส้อุดตันในเด็กแรกเกิดนั้น มักเกิดจากความผิดปกติของโครงสร้างในระบบทางเดินอาหารตลอดแนว ตั้งแต่กระเพาะอาหารจนถึงลำไส้ใหญ่ เช่น กระเพาะส่วนปลายตีบตันโดยกำเนิดเด็กอาจมาด้วยน้ำหนักไม่ขึ้นตามเกณฑ์ กินแล้วอาเจียนออกตลอด ปวดท้อง ท้องอืด ไม่ถ่าย ไม่ผายลม เป็นต้นการรักษาโดยมากมักต้องทำการผ่าตัดเพื่อแก้ไขความผิดปกติ ซึ่งต้องอยู่ในความดูแลของกุมารศัลยแพทย์และกุมารแพทย์ แนะนำคุยกับแพทย์ที่รักษาโดยตรง แพทย์จะช่วยพิจารณาอยู่แล้วว่าภาวะที่เป็นอยู่นั้น การผ่าตัดจำเป็นและช่วยได้มากน้อยแค่ไหน หากตอนนี้น้ำหนักบุตรยังน้อยอยู่ แพทย์อาจให้สารอาหารทางหลอดเลือดจนบุตรมีน้ำหนักและสภาพร่างกายพร้อมที่จะผ่าตัดค่ะ